Idò: d’abril 2008\nSilvio Rodríguez, canción de las sillas.\nEstic immersa en aquests versos. En pensar que els projectes han valgut la pena. En que el preu que es paga per les il·lusions són les decepcions, però que val la pena il·lusionar-se. Que val la pena arriscar-se. Que la única manera de nedar és mullar-se.\nI que la vida tossuda sempre tira endavant. I que té sentit, malgrat tot. Hi ha un sentit.\nPublicat per Maria Escalas Bernat a 10:06 4 comentaris:\nAquesta obra és una de les culpables de que jo toqui l'oboè.\nNo sabria dir com em sento. La música ho pot expressar millor. Us desitjo pau i de serenor. És on intento anar.\nGràcies a tots els que m'heu enviat missatges de conhort.\nAssaboriu aquesta música.\nPublicat per Maria Escalas Bernat a 00:24 3 comentaris:\nAquest Sant Jordi estic trista. Deixeu que ho estigui. Passo el dol d'una pèrdua.\nI no vull animar-me, vull dir, malgrat aquest sempre ha estat un dia molt especial per a mi, no vull, com que és Sant Jordi, agafar la façana somrient.\nSé que me'n sortiré. Sóc de mena optimista, Deu m'ha donat el dó de l'alegria. Però també sé que aquesta alegria serà sincera quan hagi estat cimentada en l'acceptació.\nAcceptació de la pèrdua. No vull negar el meu dolor, doncs la única forma de superar-lo és encarar-ho.\nAcceptar que les coses són com són, i no com hauríem volgut.\nTampoc és qüestió d'anar amb cara de pal. Tothom passa les seves misèries, i ningú té la culpa del que estic passant.\nEstic trista, però se que vindran altres Sant Jordis.\nTambé se que cap altra pèrdua esborrarà el dolor d'aquesta. Però que en vindran d'altres, potser no tan roents. I que les superaré, com superaré aquesta.\nI vindran més roses. Segur.\nPublicat per Maria Escalas Bernat a 08:58 9 comentaris:\nÉs revolucionari, avui en dia, el pas que l'Àngels ha donat. No és habitual, que una noia jove i amb empenta es faci monja.\nHe de confessar que en faig bandera, de l'Àngels, de la nostra amistat i de la seva radicalitat en l'amor. Moltes vegades, parlant-ne amb gent que no la coneix sento expressions del tipus "perquè es tanquen, si és inútil, almenys podrien anar a missió"\nAixò ho sol dir gent absolutament apalancada, que viu pendent del televisor i de la hipoteca. Gent que tampoc és que basi la seva vida cap als altres, però es veu amb prou força moral com per qüestionar la vida contemplativa, i jo penso lo de la biga i la palla.\nAhir l'Àngels va fer els vots perpetus a la comunitat de les carmelites de Mataró. He de confessar que em vaig posar a plorar quan la vaig veure entrar i no vaig parar fins que va acabar la cerimònia. Perquè fa molts, molts molts anys que en parlava, i veure que a la fi ho ha aconseguit m'ha emocionat profundament.\nI també m'he emocionat perquè en la seva renúncia, en la seva entrega amorosa, hi ha també la renúncia dels que la estimem. També nosaltres renunciem a una certa vida amb ella.\nQuan ahir va dir que ho posava tot en comú amb la comunitat, jo pensava en tot el que ella té. Una part del meu cor, entre altres coses. Que ara posa en comú amb la comunitat. I tot el que ha donat, durant tants anys: els grups de joves a la parròquia, la militància a la Joc i a l'Aco. I tot el que hem fet juntes, les trobades de Taizé, les reunions, les sortides, anar a fer un beure, parlar dins el cotxe hores i hores.\nBenvolguda Àngels, ets més que una amiga per a mi. Que Deu et beneeixi i que siguis molt feliç.\nPublicat per Maria Escalas Bernat a 15:40 5 comentaris:\nHe rebut aquest text per mail, i el trobo tan encertat que us el poso tal qual.\nLas ballenas están siempre rodeadas de amigos (delfines, leones marinos, humanos curiosos). Tienen una vida sexual muy activa, se embarazan y tienen ballenitas de lo más tiernas a las que amamantan. Se lo pasan bomba con los delfines poniéndose moradas de camarones. Juegan y nadan surcando los mares, conociendo lugares tan maravillosos como La Patagonia, el mar de Barens o los arrecifes de Coral de la Polinesia.. Las ballenas cantan muy bien y hasta graban CD's. Son impresionantes y casi no tienen más depredador que los humanos. Son queridas, defendidas y admiradas por casi todo el mundo.\nPublicat per Maria Escalas Bernat a 22:58 8 comentaris:\nEstic assajant l'oratori de la Creació, de Haydn. M'encanta aquesta música. Tocar en una orquestra és una experiència molt intensa. Sentir-te important dins la teva petitesa, trobar l'afinació i el volum correctes perquè la veu del teu instrument\ns'empasti amb les altres veus, sense sobresortir però que es senti... És com un exercici d'humilitat i d'orgull a l'hora, no se si m'explico.\nA vegades el teu instrument fa una nota molt important de l'acord. Si no està molt ben afinat pot desestabilitzar tota l'harmonia. A vegades la por o la inseguretat et fa desafinar una nota. La temptació de tocar fluixet per no equivocar-te és forta, però si no es sent la teva veu l'harmonia també trontolla. S'ha de trobar l'equilibri. Quan fa molt temps que toques amb la mateixa gent aquest equilibri va sortint naturalment, però si fas un bolo amb gent que no coneixes, necessites tenir prou plasticitat per adaptar-te ràpidament.\nA vegades tens una melodia molt intensa. Tens ganes de recrear-t'hi, però a la orquestra hi ha vint instruments més que no es poden esperar a que t'acabis de lluir. I sovint la teva preciosa melodia queda dissolta en tota l'estructura de l'obra, i penso a vegades que és un petit regal que ens va posar el compositor als músics, perquè ho sentíssim només nosaltres. Com l'enamorat que deixa notes dolces arreu de la casa, perquè les vagis trobant. Com les humils roselles que Déu ens deixa als prats, per qui tingui la delicadesa de veure-les.\nEn el descans parlo amb el Jordi, que canta al cor i que estima la música tant com jo. Parlem de Déu, de l'amor, i de la música. Què hi ha que sigui per sempre? em diu ell, amb els ulls brillants i el cor ple d'harmonia.\nPerdoneu-me la cursilada, però us responc.\nQuè hi ha que duri per sempre? Doncs això: Deu, amor i harmonia.\nConcert de la Creació de Haydn dijous 17 d'abril a les 21h. al Centre Cultural de Caixa Terrassa.\nPreu de la entrada 25€.\nCoral Nova Ègara\nTatyana Bogdanchikova i Sophie Klingele - Sopranos\nJosep Puy - Tenor\nEdgardo Rinaldi i Albert Pàmies - Baixos\nJoan Martínez, Director.\nPublicat per Maria Escalas Bernat a 09:18 3 comentaris:\nPublicat per Maria Escalas Bernat a 23:08 2 comentaris:


Bones noticies! Comença el tancament de l’accés de vehicles a la plaça Sant Bernat Calbó des de la Rambla del Poblenou – AMPA LA MAR BELLA\nAprofitem una molt bona noticia que acabem de saber per reivindicar el paper de l’AMPA i les seves comissions, i per valorar la seva importància dins d’una escola.\nPacificació d’entorns escolars (Credit:AFA rambleta del clot)\nEn Jordi Martín, conseller d’Educació del Districte de Sant Martí, ens ha fet saber que a partir d’avui, dilluns 8 de febrer de 2021, està previst que es facin actuacions per tancar l’accés de vehicles a la plaça Sant Bernat Calbó des de la Rambla del Poblenou. En el passatge de Massaguer es posaran pilones per facilitar l’accés només als veïns que tenen pàrquing, i per accedir al carrer Amistat s’entrarà per Galceran Marquet, que canvia de sentit.\nAquestes actuacions venen del procés participatiu de fa temps i incrementaran la seguretat dels infants a la plaça.\nPer totes aquelles famílies, sòcies i no sòcies, que es pregunten què fa l’AMPA, us fem saber que totes les gestions de tancar l’accés a la proximitat de l’escola han estat portades a terme des de l’AMPA, les seves comissions i les famílies afectades.


Artur Mas tria líders territorials de Convergència com a delegats del Govern\nAlcaldes, exalcaldes i càrrecs del partit seran els representants de la Generalitat al territori. Els nomenaran dimarts. Encara no se sap el nom del que ocuparà aquest càrrec a les comarques metropolitanes de Barcelona, però podria ser d'UDC\nACN Barcelona 08/01/2011 18:54\n651x366 Joaquim Nin (Camp de Tarragona), Eudald Casadesús (Girona), Albert Alins (Alt Pirineu i Aran), Ramon Farré (Lleida), Jordi Moltó (Catalunya Central) i Xavier Pallarès (Terres de l'Ebre) Joaquim Nin (Camp de Tarragona), Eudald Casadesús (Girona), Albert Alins (Alt Pirineu i Aran), Ramon Farré (Lleida), Jordi Moltó (Catalunya Central) i Xavier Pallarès (Terres de l'Ebre)\nEl president de la Generalitat, Artur Mas, ja ha designat els delegats del Govern, en la seva majoria líders territorials de CDC. Segons han confirmat fonts del Govern, els delegats seran Joaquim Nin al Camp de Tarragona, Xavier Pallarès a les Terres de l'Ebre, Albert Alins a l'Alt Pirineu i Aran, Jordi Moltó a les comarques centrals, Ramon Farré a Ponent i Eudald Casadesús, a les comarques gironines. El consell executiu del pròxim dimarts nomenarà amb tota probabilitat aquests càrrecs, i també el del delegat de l'àmbit metropolità, encara per confirmar però que serà d'UDC.\nEl Consell Executiu del pròxim dimarts finalitzarà la designació dels alts càrrecs del nou Govern amb el nomenament dels delegats arreu del territori. Es tracta majoritàriament de líders territorials de CDC, com ara presidents de la federació comarcal, i quatre són alcaldes. Només el delegat del govern de l'àmbit metropolità serà d'UDC, tot i que segons fonts del partit Artur Mas i Josep Antoni Duran i Lleida encara estan tancant la negociació.\nJoaquim Nin i Borredà serà el nou delegat del Govern al Camp de Tarragona. Militant de CDC des del 1995, Nin és president de la Federació de CDC en aquest territori i és alcalde d'Albinyana (Baix Penedès) des del 1999. Nin, que substituirà al socialista Xavier Sabaté, és també diputat i portaveu a la Diputació de Tarragona.\nEl pròxim delegat a les Terres de l'Ebre, Xavier Pallarès i Povill, és des del 2003 president de CDC en aquesta vegueria, alcalde d'Arnes (Terra Alta) des del 1995 i diputat al Parlament. Entre el 1999 i el 2006 va ser també president del Consell Comarcal de la Terra Alta. Pallarès substitueix a Lluís Salvadó, d'ERC, en el càrrec.\nA l'Alt Pirineu i Aran, Albert Alins i Abad prendrà possessió del càrrec que fins ara ocupava Víctor Òrrit (PSC). Alins és president de la Federació de CDC de les comarques de l'Alt Pirineu, alcalde del Pont de Suert i conseller comarcal de l'Alta Ribagorça.\nL'alcalde de Sallent (Bages), Jordi Moltó i Biarnés, esdevé el delegat del Govern a les comarques centrals, que substituirà Jordi Fàbrega (pròxim a ERC). I en substitució de Miquel Pueyo (ERC), el president de la Federació de les comarques de Lleida de CDC, Ramon Farré i Roure, serà el nou delegat a Ponent.\nCom ja va publicar l'ACN dilluns passat, Eudald Casadesús i Barceló serà el delegat a les comarques gironines, en substitució de Jordi Martinoy (ERC). Diputat des del 1992, Casadesús és president de CDC a les comarques gironines des del 2004.\nJoaquim Nin, un pes pesant de CDC a Tarragona\nEudald Casadesús, exalcalde de Ripoll i president de CDC a Girona des del 2004\nAlbert Alins, valor emergent de CiU al Pirineu\nRamon Farré, president de CDC a les Terres de Lleida i secretari d'Ensenyament general amb Pujol\nJordi Moltó, l'alcalde de Sallent des de fa 24 anys\nXavier Pallarès, d'alcalde referent de la Terra Alta a la màxima representació del Govern a l'Ebre\ndelegats del Govern


Exteriors fa una ronda de contactes amb altr... - Govern.cat\nExteriors fa una ronda de contactes amb altres territoris europeus per guanyar pes conjuntament en la gestió de la post-COVID-19 a la UE\nquery_builder 30 juliol 2020 11:40\nUna quinzena de territoris d'Europa comencen a dialogar per compartir els seus plans de recuperació i fer valdre el rol dels governs subestatals en la superació de la crisi\nEl conseller d’Acció Exterior, Relacions Institucionals i Transparència, Bernat Solé, s’ha trobat amb una quinzena de territoris europeus que coincideixen a voler reforçar el seu paper i reivindicar el seu rol estratègic per afrontar l’etapa post-COVID-19. La reunió ha servit per exposar punts de vista i plantejar de construir un posicionament comú, compartir bones pràctiques entre regions i articular accions conjuntes.\nLa línia de treball inicial té tres objectius clau. En primer lloc, promocionar el paper dels territoris a l’hora de gestionar la recuperació de la crisi. En segon lloc, compartir informació sobre els diferents plans de recuperació amb l’objectiu d’identificar bones pràctiques, detectar projectes coincidents entre regions que es podrien reforçar mútuament a escala europea, i fins i tot fer sorgir projectes concrets conjunts per a treballar en les xarxes europees ja existents. Finalment, la cooperació permetria articular una estratègia d’influència per posicionar els plans de reactivació socioeconòmica de les regions en el marc dels Plans de recuperació dels Estats, i promoure la perspectiva regional en les institucions europees.\nEn el marc de la reunió, el conseller Solé ha exposat que, en les converses que ha mantingut amb els representants de diverses regions europees, ha detectat l’anhel comú d’“assumir la part de responsabilitat que correspon als territoris” en la superació de la crisi originada per la pandèmia.\nPer aquest motiu, els diferents representants s’han emplaçat a explorar vies de col·laboració que permetin “reforçar el paper dels territoris en la superació de la crisi originada per la pandèmia i evidenciar el rol estratègic dels nostres governs per assolir un mercat interior fort i una Europa resilient”.\n“Els territoris europeus som diferents en molts aspectes: poders, organització política, territori, població, estructura econòmica i social...; però tots tenim una cosa en comú: la voluntat de contribuir a la superació de la crisi”, ha remarcat Solé. En aquest sentit, segons el conseller, les regions han manifestat la voluntat de seguir treballant per “compartir posicionaments i explorar accions conjuntes”.\nEn aquest sentit, la secretària de l’Acció Exterior i de la Unió Europea, Elisabet Nebreda, ha deixat clar que l’objectiu “no és crear una nova xarxa europea, ni una nova estructura institucional” sinó articular “un espai que ens permeti afrontar el millor possible el context de crisi que ha generat la COVID-19 i potenciar conjuntament les oportunitats de recuperació amb el nou paquet financer europeu”.\nSegons ha detallat Nebreda, a la trobada s’ha donat el tret de sortida perquè les regions comencin a “dialogar, compartir iniciatives i concertar posicionaments que després es poden defensar, tant individualment com conjuntament, davant dels governs dels Estats i de la Comissió Europea, en el marc de les xarxes europees o del Comitè Europeu de les Regions”. La secretària també ha destacat que aquesta iniciativa està “oberta a totes les regions que defensin el principi de col·laboració i de responsabilitat compartida a l’hora de contribuir a la superació de la crisi originada per la pandèmia”.


25 de maig de 2021 - El triangle\nDia: 25 de maig de 2021\nEls socis de Pedro Sánchez avalen els indults als presos del procés català\n25 de maig de 2021 per xavier\nEl president del govern espanyol, Pedro Sánchez, compta amb el suport de la majoria del Congrés per concedir els indults als líders del procés. Els partits que van tirar endavant la seva investidura han defensat aquest dimarts que l’executiu faci ús de la mesura de gràcia amb els polítics catalans presos per “donar una via … Llegiu més\nSegadores i no segadors\n25 de maig de 2021 per Jordi Oliveres\nPere Aragonès va tenir l’ocurrència d’encarregar la interpretació dels Segadors al duo format per la cantant Magali Sare i el contrabaixista Manel Fortià. La sorpresa va saltar quan la cantant va dir “segadores” enlloc de “segadors” i “enemigues” enlloc “d’enemics” durant la seva interpretació. Abans de res, crec que cal tenir en compte que era … Llegiu més\nEn paral·lel a la taula de diàleg que el president Pere Aragonès vol rearmar a Madrid, el PSC en reclama una altra entre els partits catalans. Els socialistes, compromesos amb el diàleg entre la Generalitat i el govern espanyol, entenen que també cal fomentar el diàleg a Catalunya, entre els partits catalans. Els socialistes creuen … Llegiu més\nCategories Actualitat, Poders Etiquetes PSC, taula de diàleg Deixa un comentari\nSánchez apel·la als “principis constitucionals” i rebutja “la venjança” contra l’independentisme\n25 de maig de 2021 per david\nEl president del govern espanyol, Pedro Sánchez, ha assegurat que la decisió sobre l’eventual concessió d’indults als dirigents del procés presos s’adoptarà seguint “principis constitucionals” i ha afegit que ni “la revenja” ni “la venjança” formen part d’aquests principis. En concret, s’ha referit a “la concòrdia, el diàleg, l’entesa, la superació d’una crisi que no … Llegiu més\nCategories Actualitat, Obertura, Poders, Tribunals Etiquetes Pedro Sánchez Deixa un comentari\n25 de maig de 2021 25 de maig de 2021 per david\nMembres d’Arran han ocupat aquest dimarts la principal seu d’ERC, ubicada al carrer de Calàbria de Barcelona, per protestar per un desnonament que té lloc durant el matí al barri barceloní del Poble Sec. L’organització juvenil independentista, que va ser una de les signants de la confluència que ha donat lloc a la candidatura presentada … Llegiu més\nCategories Actualitat, Al Carrer, Obertura, Poders, Repressió Etiquetes Arran, CUP, ERC Deixa un comentari\n25 de maig de 2021 25 de maig de 2021 per Oscar Ramos\nL’expresident d’ERC, Joan Puigcercós, ha desvinculat el cas de presumpta corrupció que esquitxa la presidenta del Parlament, Laura Borràs, del procés independentista. Borràs sempre ha defensat que la justícia la persegueix no per haver delinquit sinó per defensar la independència de Catalunya, però Puigcercós defensa que “no té res a veure”, afirmant que “va trossejar … Llegiu més\nUn informe de la Generalitat considera que tres emplaçaments propers a l’abocador de Vacamorta són “idonis” per traslladar-hi els residus d’aquesta instal·lació ubicada a Cruïlles declarada il·legal pels tribunals, publica el Diari de Girona. Es tracta de dues argileres, una ubicada a Cruïlles i l’altra, entre Cruïlles i la població veïna de Corçà, i d’un … Llegiu més\nCategories Actualitat, Local, Medi Ambient, Poders Etiquetes Vacamorta Deixa un comentari\nTensió pel desnonament del bloc Llavors del Poble Sec\n25 de maig de 2021 per Angel\nEl Sindicat d’Habitatge del Raval i el Sindicat de Barri del Poble Sec han difós vídeos que mostren els moments de tensió que s’han viscut al Bloc Llavors quan diversos efectius dels Mossos d’Esquadra han procedit a executar el desnonament. Les imatges mostren els mossos traient a la força persones que bloquejaven l’entrada a l’immoble i pujant les escales, on s’han trobat el pas barrat per diverses persones que han interposat un matalàs.\nEl 18 de juliol comença el desmuntatge del monument franquista de Tortosa\n25 de maig de 2021 per Oscar Ramos\nEl govern de la Generalitat ha posat una data simbòlica per a iniciar els treballs de desmuntatge del monument que hi ha a Tortosa i que commemora la victòria de les tropes franquistes en la Batalla de l’Ebre de la Guerra Civil Espanyola. La data d’inici del desmuntatge és el 18 de juliol, la mateixa … Llegiu més\nPerquè li han xiulat les orelles a Javier Pacheco aquest cap de setmana?\n25 de maig de 2021 per siscu\nPer haver comparat la concentració davant el departament d’Economia i Finances del 20 de setembre de 2017 amb les manifestacions de Comissions Obreres. Ho va fer en el seu discurs inaugural del dotzè congrés de Comissions Obreres a Catalunya i abans que es projectés un vídeo titulat “4 anys de vertígen”, on es donava molt … Llegiu més\nMediapro participa del programa pilot VIVIM, la nova experiència virtual que ha estrenat TV3\nTV3 ha posat en funcionament el programa pilot VIVIM que permet veure els programes més emblemàtics de la seva història mitjançant un ascensor virtual. Aquest programa l’ha finançat el departament d’Empresa i Coneixement, fins avui dirigit per Ramon Tremosa, a través d’ACCIÓ-Agència per la Competitivitat de l’empresa. El consorci del projecte està format per i2Cat, … Llegiu més


La Comissió Europea dona llum verda a la proposta d’Espanya i Portugal per posar un límit de 50 euros al preu del gas - Regió7\nLa Comissió Europea dona llum verda a la proposta d’Espanya i Portugal per posar un límit de 50 euros al preu del gas\nLa Comissió Europea ha donat llum verda aquest dilluns a la proposta ibèrica per posar un sostre màxim al preu del gas, segons ha avançat el primer ministre portuguès, Antonio Costa, i han confirmat fonts del Ministeri per a la Transició Ecològica. Espanya treballa per poder aprovar la mesura en el Consell de Ministres que se celebra aquest mateix dimarts o, si no pot ser, «al més aviat possible», segons afirmen aquestes mateixes fonts.\n«Avui mateix al matí la Comissió Europea ha donat llum verda a la proposta portuguesa i espanyola per evitar la contaminació del preu de l’electricitat per la pujada gas. És una mesura de gran abast», ha dit Costa en declaracions a periodistes portuguesos a Estrasburg, a la sortida de la Conferència sobre el Futur d’Europa, segons recull Efe.\nEl primer ministre portuguès explicava, sempre segons recull Efe, que el seu govern i l’espanyol s’estaven «coordinant» per decidir com s’aprovava la legislació de cada país. «Farem de tot per poder fer-ho ja demà», afegia Costa, qui fins i tot explicava que feia referència a aquesta data perquè els dimarts és el dia que el Govern d’Espanya reuneix normalment els seus ministres i, per tant, l’Executiu lusità volia també fer-ho aquell dia. «Farem un consell extraordinari per aprovar aquesta mesura i que entri simultàniament en vigor a tota la península Ibèrica», afegia Costa.\nEl Govern descarta que el preu del gas torni als nivells precrisi en els pròxims quatre anys\nPallete: «Som a temps d’atraure inversions en microxips a Espanya»\nFira de Barcelona va perdre 10 milions després d’ingressar 60 milions el 2021\nLa indústria del ‘packaging’ va facturar 29.750 milions el 2020\nOferta pública d’ocupació 2022: així es distribueixen les 44.787 places que convocarà l’Estat


Cuina per l'estiu | Joan Dalmau, vida d'un cuiner\nCuina per l’estiu\nPer dalmaucuiner, 30 juny 2012, a Blog, Cuina i Càncer\nHome » Blog » Cuina per l’estiu\tEn les diferents èpoques de l’any, ens alimentem segons les necessitats del nostre organisme, ja que aquest respon a allò que més li convé.\nDurant l’època de més calor cal menjar plats lleugers, poc calòrics i, sobretot, líquids per evitar la deshidratació. Tenim amb les fruites d’estiu un gran aliat pel seu alt contingut d’aigua, poques calories i font de minerals, vitamines i antioxidants, que podem trobar en els fruits vermells, com les prunes, la síndria, les móres, els gerds, el préssec o les groselles entre d’altres, que protegeixen la pell del sol i frenen el seu envelliment.\nTemps d’esqueixades, samfaina o escalivada, tomàquets de Montserrat, o de cor de bou, amb una mica de formatge, i orenga, o simplement amb all i julivert tallat menut i un bon oli d’oliva. Amanides d’enciams, llenties amb botifarra negra i pinyons, i una vinagreta de verdures; o unes mongetes tendres amb anxoves, tomàquet a daus i ceba tendra, amanit amb una vinagreta de mostassa.\nUn article que cal tenir en compte en aquesta època és el marisc. Avui es controla molt que no es trenqui la cadena del fred, necessària per a la conservació i per que arribi, el peix o el marisc, en òptimes condicions als punts de venda. Però sapigueu que els mesos que porten la lletra “R”, són els més recomanables pel seu consum. És a dir, alerta amb el marisc durant l’estiu.\nUs proposem un seguit de receptes refrescants i saludables, que anirem publicant els propers dies:\nBraç de patata amb bolonyesa\nAmanida d’arròs amb pollastre i poma, i vinagreta de verdures\nTambé podeu trobar altres receptes d’amanides i plats freds que ja hem publicat en el bloc.


Una altra golejada per acabar la lligueta de la NextGen - esportiu.cat\nUna altra golejada per acabar la lligueta de la NextGen\nPol Camprubí i Pàmies - 25/11/2011, 01:11\nL’equip juvenil del Barça s’enfrontava avui al Celtic de Glasgow en l’última jornada de la lligueta de la NextGen Series, la Champions juvenil. Els d’Òscar Garcia han tornat a golejar, aquesta vegada 5-1, amb un hattrick del seu davanter estrella, Jean Marie Dongou, recordeu aquest nom. Gabarrón i Sandro han completat la golejada i Watt ha fet el gol de l’honor escocès.\nDongou segueix meravellant al Mini // Agències\nEl Barça ha sortit ja d’inici a dominar el partit i l’atac en tromba dels blaugrana ha agafat en fred el Celtic, que ha encaixat dos gols en els primers minuts. Primer Gabarrón, amb una excel·lent volea que ha picat al travesser abans d’entrar i després Dongou, amb un remat de cap a plaer després d’un córner, han posat el 2-0 al marcador en 6 minuts de joc. A partir d’aquí els nois d’Òscar Garcia han aixecat el peu de l’accelerador i, de fet, els escocesos han arribat a tenir una bona ocasió que no han pogut materialitzar al minut 10. Fins al final de la primera part no s’ha tornat a acostar el Barça amb perill, tant Saiz com Grimaldo han posat dues faltes directes molt a prop de la creueta de la porteria i Sandro també ha tingut una gran ocasió després d’una bona passada de Campabadal, avui capità.\nEl Barça no ha donat opció\nA la segona part el partit ha seguit amb el mateix guió, gran domini del Barça, que posava el joc i les ocasions, mentre el Celtic aguantava l’escomesa tant bé com sabien, creant més aviat poc perill per la porteria que avui defensava Bañuz. Al minut 10, després d’un error de la defensa rival, Sandro ha recuperat la pilota i ha habilitat Dongou perquè amb una insultant facilitat anotés el seu segon gol amb un xut des de fora de l’àrea, 3-0. El jove camerunès no ha parat, al cap de tres minuts enviava una gran centrada de Grimaldo al pal, i al minut 19 ha aconseguit fer el seu hattrick, amb un gol semblant a l’anterior després d’un contraatac executat a la perfecció. A partir d’aquí l’entrenador ha començat a fer canvis per donar descans a alguns dels seus jugadors, i no ha estat fins al minut 30 que Sandro ha fet el cinquè gol del Barça, després d’una grandíssima passada de Quintillà. A última hora el davanter escocès Watt ha fet el gol de l’honor, després d’un mal refús del porter del filial blaugrana.\nEn general un altre gran partit amb golejada inclosa dels nois d’Òscar Garcia, que es comenta que podria deixar l’equip a mitja temporada, ja que té ofertes per entrenar equips europeus.\nAra tocar esperar rival pels quarts de final, l’Ajax o l’Aston Villa, que es jugaran a partit únic al Mini Estadi, al gener. En cas de classificar-se, passarien a jugar una Final Four, que s’hagués pogut jugar a Barcelona, però finalment serà a Londres cap al mes de març.\nFC Barcelona: Bañuz, Campabadal (C), Grimaldo, Bagnak, Ayala, Samper, Sandro Ramírez, Gabarrón (Quesada, 86’), Dongou, M. Ángel Saiz (Babunski, 72’), Quintillà (Quesada, 68’).\nCeltic de Glasgow: Thomson, Miller, Chalmers, Fraser (C), Toshney, Kidd (Bogle, 57’), Herron (Patrick, 73’), Twardzik, Watt, McGregor, George (Fisher, 68’).\nGols: 1-0 (3’), Gabarrón, 2-0 (6‘), Dongou, 3-0 (57’), Dongou, 4-0 (62’), Dongou, 5-0 (74’), Sandro, 5-1 (’75), Watt.\nArbitratge: Abraham Martínez Sáez, ha amonestat Quintillà pels locals i Fisher i Fraser pels visitants.


Orsastuguthyrning-Höglunda Orsa Suècia - Ofertes d'hotels amb els MILLORS DESCOMPTES EN LÍNIA Atenció al Client\nVeure tots els 19 allotjaments a Orsa.\nOrsastuguthyrning-HöglundaCasaGamla Postvägen, 6, Orsa, Orsa, Suècia, 794 33 - Veure al mapaExcepcional9,4Basada en 35 comentarisOrsastuguthyrning-HöglundaVeure més fotos"Exactly as advertised. Very comfortable, 10x better than a h..."JonathanCanadaVeure més fotosVeure totes les 24 fotos\nConvenientment situat a Orsa, Orsa-Höglunda és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Orsa-Höglunda, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen instal.lacions de barbacoa. L'ambient de Orsa-Höglunda es reflexa en cada habitació. calefacció, escriptori, aparell de televisió LCD/pantalla de plasma, reproductor de DVD/CD, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Orsa-Höglunda és una elecció inteligents per a viatgers a Orsa, i ofereix una estada relaxant i sense molèsties.


arxiversvalencians.org VIII Jornades AAV: “Arxivers sense Fronteres, l’activisme al rescat de la memòria i la justicia” – arxiversvalencians.org\nNúria Carreras Font. Presidenta de l’Associació d’Arxivers sense Fronteres (AsF) i Arxivera dels Arxius Judicials de Barcelona Comarques del Departament de Justícia de la Generalitat de Catalunya.\nPer diferents motius i qüestions que els afecten, els grups en la societat es van associant com a alternatives a problemes que la política no aconsegueix respondre. AsF és una associació sense ànim de lucre que va sorgir conscient de la importància dels arxius. “Els drets no s’entenen sense una bona gestió arxivística”, assenyala Carreras, que explica que la seua activitat es fonamenta en la preservació i conservació dels arxius i el dret a l’accés de la informació, entre uns altres, amb una voluntat de gestió a nivell internacional.\nAquestes són les fórmules de cooperació d’aquesta xicoteta organització que es nodreix de les quotes dels seus socis i de l’ajuda de subvencions, amb la finalitat de dur a terme diferents projectes en països de tot el món com Guinea Equatorial, Brasil, els Balcans o el Marroc.\nMoltes labors giren entorn de la recuperació de documents que han estat relacionats amb la guerra. Molts d’ells eliminats físicament o confiscats com a element de repressió. Moltes ONG’s cerquen arxius de persones desaparegudes en països de Llatinoamèrica com Paraguai, Guatemala.\nD’altra banda AsF du a terme projectes de Memòria Històrica com ‘Casals catalans arreu del mòn’, investigant el Moviment Migratori a països com Cuba i Argentina i analitzant l’associacionisme d’aqueixos grups que s’unien per a cercar fortuna.


Telegram aconsegueix 25 milions d’usuaris en tres dies - MetaData\nTelegram aconsegueix 25 milions d’usuaris en tres dies\nL’aplicació es beneficia de la polèmica generada per les noves polítiques de privacitat de WhatsApp\nRedacció Dimecres, 13 de gener de 2021 | 10:06h\nLes descàrregues de Telegram creixen exponencialment | Telegram\nTelegram està arrasant en les descàrregues entre els consumidors de telefonia mòbil. En tres dies han aconseguit sumar 25 milions d'usuaris nous d'arreu del món, dels quals un 27% són europeus. Aquest augment de la seva popularitat és a causa de la recent polèmica sobre les noves polítiques de privacitat de WhatsApp, que han provocat un èxode a altres apps.\nL'aplicació té presència en el mercat des de fa set anys i des dels inicis s'ha posicionat com l'alternativa de WhatsApp, tot i que ha jugat un paper petit enfront d'aquesta última. Ara Telegram ha arribat als 500 milions d'usuaris, tal com han destacat en un missatge enviat a tots els seus clients.\nTelegram és una aplicació de missatgeria molt similar a WhatsApp gratuïta i instantània. Permet enviar missatges de text, àudios, documents adjunts i vídeos de més de 2 GB. En termes de privacitat, ofereix aparèixer amb un nom d'usuari en comptes d'amb el número de telèfon, també xats que s’autodestrueixen i trucades encriptades.\nL'èxit de Signal\nSignal és l’altra plataforma que s’ha beneficiat de la nova política de WhatsApp. L'app destaca per les seves polítiques de seguretat i privacitat, ja que va ser creada amb la referència de perfils polítics i periodístics. A més, la plataforma compta amb el suport de personalitats influents com Elon Musk, CEO de Tesla i SpaceX, i Edward Snowden, exagent de la CIA.\nWhatsApp es defensa\nLa pèrdua d'usuaris i el creixement de les altres aplicacions de missatgeria instantània han provocat que WhatsApp es vegi amb l'obligació de defensar-se i justificar el canvi en les seves polítiques. La companyia ha destacat via Twitter que l'aplicació continuarà protegint la informació privada, que no podrà accedir a les ubicacions ni compartir l'agenda de contactes, i que tampoc manté registres de les trucades. A més, apunta que els usuaris poden escollir eliminar els missatges i descarregar les dades.


Església de Sant Martí de Torroella – Sant Joan de Vilatorrada / Bages | Catalunya Medieval\nEsglésia de Sant Martí de Torroella – Sant Joan de Vilatorrada / Bages\nSituació: A Sant Martí de Torroella, una entitat municipal descentralitzada del municipi de Sant Joan de Vilatorrada, a la comarca del Bages (Barcelona).\nEstat: Bon estat. Conserva molt pocs elements del romànic, al ser totalment modificada al segle XIX. No hem gosat entrar al Mas de la Casa Gran, situat darrere de l'església, on és possible es puguin veure algunes restes de l'obra romànica.\nAccés - Visitada el 06/062014:\nProcedents de Manresa i circulant per la carretera C-55 en sentit nord, hem abandonat aquest vial per una sortida a la dreta (0), situada a 41 46 06.8 01 47 21.2, poc abans d'arribar a la fita del PK 39, que ens ha abocat a una via de servei, circulant una estoneta en paral·lel a l'anterior.\nA continuació hem sobrepassat, deixant-la a la dreta una benzinera – Tamoil – i tot seguit hem pres una desviació (1) a mà dreta (41 46 12.8 01 47 21.4) que ens ha conduit a Sant Martí.\nUna vegada al lloc, és senzill de localitzar-la, donades les reduïdes dimensions del llogaret: al carrer de l'Església, cantonada amb el carrer camí del Milord, a la confluència d'aquest, amb el carrer Pla del Caçador (Aquest son els noms que apareixen a les plaques identificatives que llueixen avui, en aquests carrers. Res a veure amb els noms que apareixen també avui al mapa de Google).\nLocalització: N 41 46 20.9 E 01 47 24.6 – Altitud: 276 m.\nL'església de Sant Martí de Torroella conserva elements romànics dins la nova obra que és del segle XIX, i que modificà totalment l'edifici romànic anterior.\nConserva l'absis, semicircular i llis, i una part del mur de tramuntana i del de ponent, on hi ha una finestra amb doble esqueixada i arquivolta. L'edifici del segle XIX es construí en sentit transversal al romànic i és de dimensions molt més grans.\nL'any 1077 era parròquia però el 1154 havia perdut ja aquesta categoria encara que seguia vinculada al monestir bagenc. L'any 1685 depenia ja de la Seu de Manresa i al segle XIX fou transformada sensiblement.”\nEs tracta d'un edifici originàriament romànic que va ser reconstruït en la seva totalitat al segle XIX .\nConserva del seu període romànic, bastit al final del segle XII o al principi del XII, l'absis i una part del mur de tramuntana i de ponent on hi ha una finestra doble esqueixada amb arquivolta. El mur de migjorn és el que ha quedat més trossejat. L'absis romànic és semicircular i ben llis.\nAquestes restes queden amagades dins edificacions modernes a causa d'una construcció sobreafegida que hi feren els propietaris del mas de la Casa Gran.\nLes diverses modificacions, i sobretot el creixement de la població, varen fer que l'edifici romànic es quedés petit i el segle XIX es construí un de nou en sentit transversal a la construcció romànica de dimensions molt més grans. Aquest canvi d'orientació del nou edifici deixà fora l'absis romànic que es convertí en rectoria.\nL'actual edifici és de planta basilical d'una sola nau. S'accedeix a l'església mitjançant una petita escalinata que dóna accés a una placeta situada just al davant de l'església.\nLa façana principal, on hi ha la porta principal d'accés, és orientada a migdia obrint-se amb dos rosetons de petites dimensions que es corresponen amb la nau central i la capella lateral de llevant.\nDestaca del conjunt de la façana un campanar quadrat encastat entre la nau principal i la capella lateral de ponent.\nL'interior de l'església és uniforme, obrint-se als dos cantons, de ponent i llevant, quatre capelles - dos per banda - dedicades a diferents advocacions (la Mare de Déu del Roser, Sant Josep i la Puríssima Concepció).\nDintre de la mateixa planta de l'edifici s'obre a llevant una capella molt més gran a la qual s'accedeix per una porta ubicada als peus de l'església i que s'estén al llarg de tota aquesta. Es tracta d'una capella dedicada al Sagrat Cor de Jesús i presidida per un altar dedicat al mateix. Aquesta capella és decorada amb motius vegetals en colors verd i salmó.\nL'absis queda integrat al conjunt sense sobresortir exteriorment. L'altar principal és presidit per la figura de Sant Martí que queda sota l'insignia de la Santíssima Trinitat i envoltat per imatges més petites de Sant Antoni i Sant Pere.\nL'interior és enguixat i pintat en color marró clar destacant la decoració floral daurada que decora les pilastres i el fris. Adossada al cantó de ponent de l'església es troba l'antiga rectoria.\nObservacions: Es conserva actualment vigent la tradició dels Goigs de Sant Martí Bisbe, que són cantants el dia del patró de l'església després de la missa. Entre les virtuts que se li reconeixen a Sant Martí es troba la de protegir el poble i alliberar de l'enveja.\nSituada dins l'antic terme medieval de Manresa, l'església de Sant Martí és documentada des de l'any 1022.\nLa comtessa Ermessenda i el seu fill, el comte Berenguer Ramon I, varen vendre al monestir de Sant Benet de Bages l'alou situat al comtat de Manresa, al lloc de Torruella amb l'església de Sant Martí.\nLa propietat comtal no tenia el seu origen en una fundació pròpia sinó que la comtessa l'havia adquirit per compra L'any 1077 era parròquia, si bé no apareix en la relació de parròquies de l'any 1154, si ho fa a la del 1361. Al tractar-se d'una propietat del monestir de Sant Benet, eren el cambrer i el prior qui s'encarregaven directament d'anomenar el rector al seu gust. Aquest dret de patronatge va continuar exercint-lo el monestir si bé l'any 1685 depenia de la Seu de Manresa. (AA.DD.,1984) (COMAS, 1988) (AA.DD. Catalunya romànica, 1984).\nL'edifici patí una profunda transformació al segle XIX ja que el creixement de la població va deixar petita l'antiga església, essent enderrocada i construïda una de nova.\nActualment l'edifici segueix tenint culte com a parròquia de Sant Martí de Torruella.”\nSant Martí de Torroella ha estat lloc de sortida de la ruta que ens ha portat a visitar la torre nº 27 de la línia militar de torres de Telegrafia òptica de Manresa a Solsona, una edificació del segle XIX.\nPublicat el 20 juny 2014 per Ricard\tdins de Bages amb l`etiqueta Barcelona, Catalunya, Edificació segle XII, Esglésies, Romànic .


Els trams en superfície de la futura L10 de Metrovalencia s'obrin com a zona de passeig\n21 de agost de 2020 (12:29 CET)\nEls trams en superfície de la futura Línia 10 de Metrovalencia, que unirà el centre de la ciutat de València i el barri de Natzaret, s'obrin com a zona de passeig per a totes les persones que els vulguen utilitzar dins de les diferents franges horàries establides i amb precaució.\nAmb aquesta mesura adoptada per la Conselleria de Política Territorial, Obres Públiques i Mobilitat s'obri, amb caràcter provisional, una nova zona de passeig que compta amb diferents trams ja construïts al llarg de l'avinguda Amado Granell, carrers Antonio Ferrandis, Eduardo Primo Yúfera i al costat del passeig de Les Moreres i el barri de Natzaret.\nLa Línia 10 combina trams subterranis i en superfície, amb un recorregut de 5,3 quilòmetres i 8 estacions i parades, tres subterrànies i cinc en superfície. Així doncs, s'habiliten uns tres quilòmetres de plataforma tramviària ara disponible per a l'ús per als vianants i ciclista.\nEl projecte de construcció del conjunt d'aquesta línia està cofinançat per la Unió Europea, a través del programa operatiu del Fons Europeu de Desenvolupament Regional (Feder) de la Comunitat Valenciana 2014-2020.\nLes primeres obres d'aquesta infraestructura van començar l'any 2006 i es van paralitzar en 2011 per falta de pressupost després d'invertir al voltant de 200 milions d'euros. El 12 de juny de 2017, es va anunciar que la Generalitat reprendria les obres amb finançament de la Unió Europea.\nACTUACIONS EN LÍNIA 10\nActualment, Ferrocarrils de la Generalitat Valenciana (FGV) està executant les obres en el tram subterrani d'aquesta línia que corresponen a la construcció de la superestructura de via, arquitectura i equipament del tram subterrani, entre les estacions d'Alacant i Amado Granell, amb un pressupost superior als 25 milions d'euros.\nEl passat mes de març FGV va iniciar el procés de licitació de la instal·lació dels sistemes de senyalització, comunicació i seguretat de la línia, uns treballs pressupostats inicialment amb 7,1 milions d'euros i un termini d'execució de 15 mesos, i de les obres d'adequació del tram en superfície, que comprenen l'adequació, urbanització i equipament de les parades i de l'enllumenat del tram ja executat, així com de la construcció dels tallers o depòsits provisionals en Natzaret.\nAquest últim contracte ascendeix a 8 milions d'euros, amb un termini d'execució de 17 mesos.\nEl passat mes de febrer es van completar les obres de construcció de la rampa que connecta els trams subterranis i en superfície a l'altura de l'avinguda Amado Granell i que ha inclòs la construcció de la nova parada d'Hermanos Maristas, amb un pressupost de 3,8 milions d'euros.


26 de abril de 2021 (15:29 CET)\nLa direcció de Ford Almussafes ha presentat aquest dilluns una nova proposta sobre les condicions per a l'Expedient de Regulació d'Ocupació (ERO) que afectaria a prop de 630 treballadors de la fàbrica que ha estat rebutjada pel Comité d'Empresa.\nLa setena reunió de la comissió negociadora s'ha iniciat a les 10.00 hores i després d'un recés de mitja hora, a sol·licitud dels sindicats per a estudiar l'oferta de la companyia, les negociacions han finalitzat "sense acord", encara que la multinacional s'ha compromés a respondre a les peticions sindicals a les 14.30 hores, segons han informat a Europa Press fonts sindicals.\nEn la seua oferta, la direcció de Ford Almussafes s'obre a rebaixar l'edat de les prejubilacions a 55 anys, però redueix els complements salarials, que serien del 75% d'aquesta edat, del 80% en 56 anys i del 85% a partir dels 57 anys. La companyia ofereix aquest complement salarial fins als 63 anys per als nascuts en 1966 (amb 55 anys), fins als 64 als nascuts en 1965 (56 anys) i fins als 65 per als nascuts a partir de 1964 (57 anys).\nEn el programa de baixes incentivades, Ford Almussafes ofereix una indemnització de 45 dies per any treballat, amb un màxim de 42 mensualitats de salari brut, per als empleats de fins a 54 anys.\nLa proposta de la multinacional és que els acomiadaments executen entre el 12 de maig i el 31 de desembre d'enguany, han explicat els sindicats.\nEl president del Comité d'Empresa i portaveu d'UGT, Carlos Faubel, considera que l'oferta de la companyia "ha de ser millorada". Perquè el sindicat puga signar-la "ha de millorar el complement salarial al 80% des del primer dia, per a pujar posteriorment al 85% als treballadors de 55 anys".\nUGT també assenyala que "haurà d'augmentar el temps de pagament de complement salarial per part de l'empresa fins als 65 anys, és a dir, més enllà de la jubilació, que es produirà als 63 o 64 anys, segons el cas".\nPer part seua, el portaveu de STM en Ford Almussafes, Paco González, ha demanat a la direcció de Ford Almussaffes que empresa que siga "valenta i recomponga la seua oferta, de manera que elimine mancances i siga prou atractiva per a garantir que totes les sortides es produiran a través de la voluntarietat".\nTambé per al portaveu de CCOO en Ford Almussafes, José Arocas, l'oferta de l'empresa és "insuficient" i ha demanat que millore la seua proposta.


CaixaBank formalitza l'absorció de Barclays Bank SAU\nCaixaBank ha formalitzat aquest dijous l'absorció de Barclays Bank SAU, que gestiona el negoci de banca minorista, gestió de patrimonis i banca corporativa de l'entitat britànica a Espanya, en quedar inscrita l'escriptura de fusió d'ambdues entitats en el Registre Mercantil de Barcelona, ha informat a la Comissió Nacional del Mercat de Valors (CNMV) el banc presidit per Isidre Fainé.\nCaixaBank va comprar al gener els negocis de banca minorista, gestió de patrimonis i banca corporativa de Barclays Bank a Espanya, mentre que el grup Barclays manté al país Barclaycard i el negoci de banca d'inversió.\nBarclays Bank SAU aporta a l'entitat catalana 261 sucursals, 550.000 clients i uns actius de 21.600 milions d'euros, i CaixaBank ja ha iniciat el canvi de retolació de les oficines de Barclays, que lluiran la denominació 'CaixaBank'.\nL'entitat ha explicat en un comunicat que, de forma progressiva, la marca CaixaBank s'implantarà a la xarxa d'oficines, "reforçant el posicionament de l'entitat com a banc global, capdavanter en diferents segments del negoci financer i amb una clara vocació internacional".\nA més, aquest cap de setmana es realitzarà el procés d'integració tecnològica i operativa de Barclays Bank SAU, de manera que els comptes, dipòsits i crèdits dels clients de la filial espanyola de Barclays canviaran de numeració.\nL'operativa de les domiciliacions, cobraments i pagaments no es veurà afectada per aquest canvi, per la qual cosa els clients de la filial espanyola de Barclays no hauran de realitzar gestió alguna.\nREFORÇ COM A ENTITAT CAPDAVANTERA A ESPANYA\nCaixaBank ha destacat que amb aquesta operació, que implica l'extinció de Barclays Bank SAU, reforça la seva posició "com l'entitat capdavantera del mercat espanyol" amb 14 milions de clients, 5.438 oficines i uns actius totals de 355.557 milions d'euros.\nLa quota de penetració de particulars s'eleva fins al 28,2%, i un 24,1% té a CaixaBank com a primera entitat.\nL'operació de compra de Barclays Bank SAU va ser seguida d'un Expedient de Regulació d'Ocupació (ERE) en l'entitat adquirida per 975 persones que s'ha saldat amb més de 700 recol·locacions i altres mesures voluntàries i amb 112 acomiadaments forçosos repartits per tota Espanya.


Bloc d'en Jaume Oliveras Malla: de maig 2009\nAIXÒ S'HA DE CONVERTIR EN LA SEGONA FESTA MAJOR, DE PRIMAVERA!\nPalau-solità i Plegamans es prepara per al Mercat Medieval\nEl Mercat Medieval se celebrarà els dies 30 i 31 de maig i 1 de juny, dies en què Palau-solità i Plegamans viurà de nou una de les festes populars que més participació i interès desperta en la ciutadania palauenca però també, i cada cop més, en el públic que ve de fora de la vila i de la comarca.\nLa inauguració oficial del Mercat Medieval de Palau-solità i Plegamans es farà el dissabte 30 de maig a les 13h, a la qual hi estan convocats tots els mitjans que desitgin cobrir l’esdeveniment.\nUna gran festa popular\nL’edició d’enguany presenta algunes novetats. En primer lloc se celebrarà un concurs de disfresses medievals que atorgarà premis en tres categories: individual, de grup i de parada. Els interessats en participar han de inscriure’s a l’Ajuntament abans de les 13h de dissabte 30 de maig. Diumenge 31 de maig, a les 19h, es farà el repartiment de premis.\nUna altra novetat de la present edició és la instauració de la segona festa local, que es fa coincidir amb la Segona Pasqua i amb l’últim dia del Mercat Medieval 2009, l’1 de juny. Així, i malgrat ser dilluns, la ciutadania palauenca podrà celebrar en gran el seu últim dia de l’any en l’Edat Mitjana. D’altra banda, cal destacar també com a un tret distintiu de l’edició de 2009 el gran creixement en la participació d’entitats, comerços, empreses i particulars pel que fa a l’organització d’actes i esdeveniments. Molts hi seran presents en les parades del mercat, d’altres han col·laborat de forma directa en l’organització d’esdeveniments i activitats i en la instal·lació de parades i reclams a la zona del Mercat Medieval dedicada a les entitats. Per últim, val la pena destacar que un bon nombre de bars i restaurants de la vila oferiran durant els tres dies menús medievals. Es tracta dels següents establiments:\n- Can Boada (93.864.80.68)\n- Can Joan (93.864.57.52)\n- Per Tutatis (93.864.67.99)\n- Les Temptacions (93.864.46.46)\n- Masia Julià (93.864.49.37 / 93.863.90.34)\n- Cal Sabater (93.864.85.85)\nSopar MedievalDe la mateixa manera, val la pena destacar el Sopar Medieval, una de les activitats estrella del Mercat Medieval, que ha organitzat la Gent Gran del municipi. Tindrà lloc dissabte 30 de maig, a les 21h, a la plaça de Ca l'Estruch. El preu del sopar és de 22 euros si es compra el tiquet de forma anticipada, o de 25 euros si es compra el mateix dia. El preu per als infants és de 15 euros. Es poden comprar els tiquets de forma anticipada (fins divendres 29 de maig) a la Masia de Can Cortès, de 8 a 14h i de 16 a 22h.\nEl sopar consisteix en tres suculents plats i un pastís com a postres i estarà amenitzat per diverses actuacions dignes de les gales en honor dels Cavallers de la Taula Rodona. A més, s’oferirà a tots els comensals un vestit medieval previ pagament d’una fiança que es retornarà en restituir-lo. Més i més reclamsA banda dels actes esmentats, i gràcies a la participació d’un bon nombre d’entitats, persones i empreses del municipi, es realitzarà tot un ventall d’activitats, com contacontes per als més petits, jocs i concursos per a la canalla i per a gent de totes les edats, concerts, demostracions de falconeria, espectacles teatrals, d’humor i d’acció, dansa del ventre, exposicions dels 'Quaderns Qu4trepins' i de pintors... A més, hi haurà els imprescindibles cercaviles amb personatges ben sorprenents que animaran la festa. El diumenge a la nit arribarà un dels moments àlgids del Mercat Medieval 2009 amb un espectacle d’il·lusió, foc i pirotècnia.\nAquesta gran festa popular implica de manera inevitable alguns canvis en la mobilitat al municipi. En primer lloc, es tallarà l’avinguda de Catalunya des del carrer de Can Cortès i fins al passeig de la Carrerada. El tall serà entre les 20h de divendres 29 de maig i la 1 de la matinada del dimarts 2 de juny (nit entre l’1 i el 2 de juny).\nEl carrer de Can Cortès i el passeig de la Carrerada serviran per absorbir els vehicles que no podran transitar pel tram esmentat. A causa d’això, es prohibirà l’aparcament en els trams d’aquests dos vials per on passarà el trànsit desviat de l’avinguda Catalunya. Així, en sentit Caldes de Montbui, els vehicles es desviaran pel carrer de Can Cortès, el Camí Reial i el passeig de la Carrerada, per on podran tornar a accedir a l’avinguda Catalunya. En sentit Mollet del Vallès i Barcelona, els vehicles es desviaran pel passeig de la Carrerada cap a la rambla Mestre Pere Pou, i podran tornar a accedir a l’avinguda Catalunya a través del carrer de Can Cortès.\nLes línies d’autobús que passen pel tram afectat de l’avinguda Catalunya i que s’aturen a la parada de Can Cortès també patiran alguns canvis. En primer lloc s’anul·len de forma provisional les parades de Can Cortès, que es desplaçaran uns metres. En sentit Caldes de Montbui, la parada es col·locarà a la cantonada entre l’avinguda Catalunya i el carrer Can Cortès, a la banda de la Masia de Can Cortès. En sentit Barcelona o Sabadell, la parada es col·locarà a la mateixa cantonada, però just en el carril que permet incorporar-se a l’avinguda Catalunya en sentit Mollet del Vallès i Barcelona des del carrer de Can Cortès.\nUna altra afectació a la mobilitat és l’impediment d’accedir als aparcaments dels edificis del carrer del Castell situats entre el carrer Sant Lluís i el Castell de Plegamans. La causa és que en aquest tram s’hi instal·larà un bon nombre de parades del Mercat Medieval. Els veïns afectats han estat informats de les alternatives d’aparcament que l’Ajuntament i la Policia Local els han procurat. Per qualsevol dubte en aquesta afectació a l’aparcament dels vehicles dels veïns afectats cal posar-se en contacte amb la Policia Local (93 864 96 96).\nPublicat per Bloc d'en Jaume Oliveras Malla a 6:59\nL’actualitat de les caixes catalanes\nEl president de la Generalitat, en una intervenció al Parlament de Catalunya, va donar per fet que els propers mesos s’iniciarà un procés de fusió entre caixes catalanes per guanyar dimensió i poder fer front, amb més garantia, al futur. S’hi han produït reaccions immediates. Les entitats destaquen la seva solvència, garantida sense necessitat de fusions i una personalitat, com el professor Serra Ramoneda, expresident de Caixa de Catalunya, adverteix de la pèrdua d’identificació territorial en el cas de fusions. Hi ha converses i s’estan produint tot tipus d’especulacions. Siguin quines siguin les solucions, és clar que aquestes han de comptar amb un gran suport institucional, social, polític i ciutadà.\nSpanair es mou\nEl president de l’aerolínia, Ferran Soriano, s’ha marcat l’any 2011 per fer realitat un ampli panorama de vols intercontinentals des de Barcelona, i fer de la capital de Catalunya un hub per a vols amb l’Amèrica Llatina, i competir, també, en aquest cas, amb Madrid. També s’ha signat un codi compartit amb Air Canada. El president confia obtenir beneficis a partir de l’any que ve. S’ha designat director general de l’empresa l’enginyer britànic Mike Szücs, amb una gran experiència en el sector i, fins ara, director de la línia aèria mexicana Viva Aerobus.\nLes males celebracions\nEls èxits del Barça i les consegüents celebracions finalitzen moltes vegades amb aldarulls i destrosses per part de grups de brètols estúpids. Els aldarulls han costat als barcelonins més de 146.000 €, 75.700 € en neteja i 69.700 € en mobiliari urbà malmès, al mateix temps que han provocat ferides a mossos d’esquadra. Els comerciants de La Rambla, els més perjudicats, i la ciutadania en general, alhora que condemnen aquestes actuacions dels indesitjables, exigeixen actuacions més contundents i resolutives per part de les autoritats municipals.\nEl Congrés Internacional d’Economia i Cultura\nS’ha celebrat a Barcelona el Congrés Internacional d’Economia i Cultura, impulsat per la Cambra de Comerç. El seu coordinador, el professor Lluís Bonet, insisteix que a Catalunya hi ha un sector cultural que ha esdevingut una economia real, un dels sectors més productius del país que ocupa al voltant de 150.000 persones i aporta 1.615 milions d’euros de valor afegit brut. Representa el 3% del PIB de Catalunya i té un gran efecte multiplicador en altres activitats econòmiques. Com va dir el Premi Nobel de Literatura l’any 2000, Gao Xingjian, “la cultura no és un luxe, és una necessitat”, també en l’àmbit de l’economia.\nLa medicina alternativa a Suïssa\nEs va fer un plebiscit, com exigeix la Constitució suïssa, i va resultar que un 67% dels electors van aprovar un nou article constitucional que permet incorporar-hi les medicines alternatives, l’homeopatia, les medicines tradicionals xineses, la teràpia neuronal... Més d’un centenar de parlamentaris, metges, terapeutes i científics s’han constituït en comitè promotor de suport per les medicines complementàries i s’han fixat com a objectiu que aquestes teràpies siguin abonades per la seguretat social, amb la condició que siguin practicades per metges.\nUn manifest per la UNESCO\nIntel•lectuals francesos, amb Bernard-Henry Lévy com a primer signant, han fet públic un manifest en què denuncien a Farouk Hosni, ministre de cultura egipci durant més de quinze anys, per les seves expressions i actuacions antiisraelianes, que l’incapaciten per ser designat director general de la UNESCO, com se l’ha proposat. Entre d’altres informacions de Hosni, “Israel mai ha contribuït a la civilització, ja que l’única cosa que ha fet és apropiar-se dels béns dels altres”. Al mateix temps s’ha oposat sempre a la normalització de les relacions del seu país amb Israel. El manifest reclama de la comunitat internacional que impedeixi el nomenament d’aquesta persona per a aquest càrrec.\nPublicat per Bloc d'en Jaume Oliveras Malla a 3:22\nPELS QUI ES FÈIEN IL·LUSIONS PENSANT EN UN POSSIBLE TRENCAMENT DEL GOVERN MUNICIPAL\nCOMUNICAT DE L’EQUIP DE GOVERN DE\nL’AJUNTAMENT DE PALAU-SOLITÀ I PLEGAMANS\nDavant les informacions sorgides arran de la celebració el passat dissabte dia 16 de maig del Festival de l’Arts “Siguem el Canvi que volem”, on després de llegir el manifest de l’acte, es va aprofitar el mateix per fer unes declaracions en favor de la posada en llibertat del Sr. Enric Duran, empresonat per estar imputat per delictes d’estafa a 39 entitats de crèdit del nostre país, l’equip de govern municipal manifesta:\nQue el festival de les Arts “Siguem el canvi que volem”, que va ser autoritzat per l’Ajuntament a una entitat privada amb el pagament previ de la corresponent taxa municipal, havia de tenir un caire estrictament cultural i artístic, tal i com l’organització ho havia expressat.\nQue en un moment puntual durant la celebració d’aquest esdeveniment, es va fer referència a la persona del Sr. Enric Duran, demanant el seu alliberament. Actualment Enric Duran es troba empresonat, com a presumpte autor de diversos delictes d’estafa a diferents entitats de crèdit del nostre país.\nL’equip de govern municipal rebutja aquestes manifestacions i expressa el seu malestar desvinculant-se en tot moment del contingut d’aquestes declaracions que feien referència al Sr. Enric Duran.\nContràriament al que s’ha afirmat en diversos mitjans de comunicació, en cap cas, ni l’alcaldessa ni cap regidor de l’equip de govern va participar de forma activa d’aquest festival.\nPublicat per Bloc d'en Jaume Oliveras Malla a 3:07\nTAMBÉ TREBALLEM I MOLT, EN FAVOR DE LES PERSONES AMB MÉS NECESSITATS\nL’Alcaldessa anuncia una nova línia de bus urbà a la Festa de la Gent Gran\nL’Alcaldessa de Palau-solità i Plegamans, Mercè Pla, va anunciar dissabte passat, durant la celebració de la Festa de la Gent Gran, la implantació d’una nova línia urbana d’autobús. Aquest nou mitjà de transport públic donarà servei de forma prioritària als barris i urbanitzacions que no gaudeixen de cap mitjà d’enllaç amb el centre de la vila.\nEs tracta, doncs, de la primera línia que farà un recorregut estrictament urbà, sense sortir del terme municipal de Palau-solità i Plegamans. “La millora de la mobilitat i l’accessibilitat és una de les prioritats de l’equip de govern perquè ajuda les persones amb més dificultats de mobilitat i amb menys recursos a tenir les mateixes oportunitats i gaudir d’una vida més còmoda i satisfactòria”, va destacar Mercè Pla en anunciar la implantació de la nova línia. De fet, un altre projecte prioritari del govern és la remodelació de diversos carrers del municipi, especialment els que el travessen longitudinalment, per fer-los més aptes per als desplaçaments a peu i adaptar-los a les persones amb més dificultats de mobilitat.\nPer tal d’ajustar el màxim possible el recorregut i els horaris d’aquesta nova línia als hàbits i necessitats de tots els veïns i veïnes potencialment interessats, la regidoria de Transport del consistori ha convocat una sessió informativa a la Masia de Can Cortès el dissabte 23 de maig, a les 11h. En la sessió es copsarà la valoració de la ciutadania davant la proposta de l’Ajuntament i, alhora, es vol fer servir per recollir opinions i suggeriments que contribueixin a ajustar el recorregut, les parades i els horaris del nou servei.\nRecordem que actualment ja existeixen diverses línies interurbanes que, al seu pas pel municipi, efectuen un servei de transport urbà intern però que deixen sense servei els barris que queden fora del seu traçat. Així el nou servei d’autobús que es vol implantar durant la propera tardor circumval·larà el Centre, fent-hi incursions per aturar-se en punts clau del municipi, com el Centre d’Assistència Primària, la residència de gent gran, els centres educatius, les zones comercials...\nL’Alcaldessa de la vila va aprofitar la Festa de la Gent Gran per tal d’anunciar la implantació de la nova línia d’autobús urbà davant d’un públic al qual beneficiarà enormement el nou servei. Ho va fer, doncs, davant de les més de 900 persones que el dissabte 16 de maig es van aplegar al Pavelló Municipal d’Esports Maria Víctor per gaudir de la Festa de la Gent Gran, una iniciativa que se celebra anualment en honor dels palauencs i les palauenques de més edat.\nEn la festa, que es va allargar des del migdia del dissabte i fins a les vuit del vespre, els assistents van poder gaudir d’un excel·lent dinar així com de diveresos espectacles i actuacions musicals i esportives. A més, van poder demostrar la seva energia i mestria a l’hora de moure l’esquelet en els diversos balls que van tenir lloc sota la coberta de la instal·lació esportiva. I val la pena destacar que la cita va servir també per a què l’Alcaldessa de la vila i altres regidors del consistori escoltessin de primera mà el col·lectiu de gent gran i així conèixer més a fons les seves necessitats i inquietuds.\nJa sabeu que, si d'alguna cosa n'estic orgullós en política, és del fet d'intentar sempre el diàleg, el consens, la negociació neta i sense estratègies polítiques de fons i de mirar de resoldre qualsevol situació donada amb l'objectiu posat en el Bé Comú, tenint sempre en compte les circumpstàncies individuals dels possibles afectats a l'hora de prendre tota mena de decisions. I, no és per dir-ho, però no només a l'àrea de Comunicació, que per definició afecta a la totalitat de departaments municipals, sino també a la de Governació, el que he volgut és treballar amb transversalitat amb les diferents àrees ja que, d'una manera o altra, a totes afecta la seguretat, el civisme i la proximitat del cos de la policia local.\nLa transversalitat s'ha fet palesa amb la creació de la Unitat de Medi Ambient de la nostra policia, creada a la tardor del 2008 i que ja ha treballat molt intensament no només amb la regidoria de Medi Natural i Sostenibilitat amb tot allò que fa referència als abocaments incontrolats sòlids i líquids, sino també amb la contaminació acústica d'empreses i control d'activitats. També s'ha col·laborat amb l'àrea de salut Pública, com en el tema de les quatre tones de formatge requisades amb les conseqüències que tots coneixeu.\nAra iniciem una nova campanya, en aquest cas conjuntament amb la regidoria de Gestió Ambiental amb l'objectiu de conscienciar als petits grupúscles de ciutadans incívics a l'hora de depositar les escombraries en els contenidors amb l'objectiu d'acabar amb aquesta mala pràxis, intentant fomentar la col·laboració ciutadana en aquesta matèria abans de decidir-nos a aplicar definitivament les ordenances municipals que fan al cas i iniciar els corresponents processos sancionadors.\nLa UMA, formada per un caporal i tres agents especialment formats a l'efecte, gaudeix ja entre els ciutadans d'un gran prestigi i credibilitat al haver obtingut grans resultats en pocs mesos en relació a les seves competències. Equipats amb un vehicle amb tots els mitjans necessaris, i compaginant la tasca de policia ordinària amb la pròpia d'aquesta unitat policial, resulta destacable l'entrega absoluta dels seus membres així com la seva ja consolidada professionalitat.\nSón molts els casos investigats i resolts. I per tant, jo, com a Regidor de governació, els felicito i encoratjo a seguir en la mateixa línia i la mateixa empenta.\nSegur que, d'aquesta manera, ens augura un gran futur en matèria de seguretat mediambiental a Palau-solità i Plegamans!\nPublicat per Bloc d'en Jaume Oliveras Malla a 7:45\nLA UMA FA FEINA, I MOLTA!\nLa policia local informarà per evitar l’abandó d’escombraries al carrer\nLa policia local de Palau-solità i Plegamans ha iniciat una campanya informativa que tindrà com a objectiu informar els ciutadans i les ciutadanes que abandonin incorrectament les escombraries a la via pública, també si ho fan als voltants dels contenidors de recollida selectiva (envasos lleugers, vidre i paper i cartró) perquè s’han eliminat els contenidors de brossa general. I és que es tracta d’una pràctica molt perjudicial pel que fa a la higiene i a la imatge de la vila.\nMalgrat que l’ordenança municipal preveu sancions per aquesta mena de pràctiques, de moment només s’informarà aquells que la infringeixin ja que el consistori és conscient que el nou servei de recollida porta a porta implica un canvi de mentalitat col·lectiva. I les xifres apunten al fet que s’està aconseguint, ja que les estadístiques demostren que Palau-solità i Plegamans s’està convertint en un referent pel que fa al reciclatge dels residus i gràcies a la col·laboració de la majoria de la ciutadania.\nEl regidor de Gestió Ambiental del consistori palauenc, Ivan Costa, recorda que “cal tenir present que amb el reciclatge minimitzem problemes ecològics molt seriosos dels quals tots i totes en som responsables, com l’escalfament global, l’esgotament de matèries primeres o la contaminació de sòls i aigües, entre molts altres”.\nPublicat per Bloc d'en Jaume Oliveras Malla a 7:29\nLA NOSTRA POLICIA: LA MÉS EXEMPLAR DE CATALUNYA EN MATÈRIA D'EDUCACIÓ VIÀRIA\nAlumnes de sisè de Palau visiten l’escola d’educació viària Attitudes\nDes de fa cinc anys, en el marc del programa d’Educació i Mobilitat segura que organitza la Policia de Palau-solità i Plegamans, els alumnes de les escoles de Palau visiten l’escola d’educació viària Attitudes, creada gràcies a l’obra social d’Audi.\nAcompanyats dels responsables del curs d’educació viària, 25 alumnes de les escoles CEIP Can Cladellas, Palau i Escola Marinada van desplaçar-se fins a la instal·lació del Futbol Club Barcelona per assistir a l’escola itinerant Attitudes que del 9 al 22 de maig visita Barcelona.\nL’escola Attitudes té com a objectiu fomentar entre els més petits el respecte per al medi ambient, la seguretat viaria i les actituds positives envers el trànsit i les persones. Enguany, l’aspecte innovador de l’escola va ser la incorporació de nous cotxes electrònics, que funcionen amb bateria i que es condueixen de forma similar a un cotxe.\nLa propera activitat organitzada dins el programa d’Eduació i mobilitat segura serà el proper 5 de juny amb la celebració de la festa de l’Educació viària a Palau-solità i Plegamans.\nPublicat per Bloc d'en Jaume Oliveras Malla a 10:36\nTAMBÉ DES DE L'AJUNTAMENT CAL ANAR FENT PAÍS\nLes parelles de Normalització Lingüística de Palau visiten Vic\nEn el marc del programa de les parelles de Normalització Lingüística, el passat dia 10 de maig, les parelles de Palau solità i Plegamans van visitar la capital d’Osona.\nAcompanyades pel regidor de cultura Miquel Truyols, les parelles van visitar diferents indrets emblemàtics de la viutat de Vic. El Museu Episcopal, la catedral, el Temple Romà i la Plaça porticada del Mercat van ser els punts de visita obligada pels nouvinguts que acompanyaven a les parelles.\nLa sortida va servir per enfortir els vincles de relació que hi ha entre les parelles. Per aquest motiu, donada la bona acollida que va tenir l’activitat per part de les parelles, des de la regidoria de cultura ja s’està estudiant la manera de donar continuïtat a aquesta activitat.\nPublicat per Bloc d'en Jaume Oliveras Malla a 10:31\nI ÉS ARA AMB LA CRISI QUAN EXECUTEM ELS PROJECTES QUE S'HAURIEN D'HAVER REALITZAT DURANT ELS 12 ANYS SOCIALISTES D'INOPERÀNCIA ABSOLUTA\nComença la remodelació de l’edifici municipal d’Anselm Clavé\nJa ha començat la rehabilitació i remodelació de l’edifici municipal situat al número 11 del carrer Anselm Clavé, un dels projectes que ha decitit portar a terme la regidoria d’Urbanisme de l’Ajuntament de Palau-solità i Plegamans amb el finançament del Fons Estatal d’Inversió Local (FEIL). Aquest projecte, que té un pressupost de 285.920,28€, ha estat adjudicat a l’empresa palauenca Vallès 11 i comporta l’ocupació de 22 operaris i 2 arquitectes. D’entre els 22 operaris cal comptar 8 persones contractades de nou que estaven a l’atur i que buscaven feina a través del Servei Municipal de Desenvolupament i Ocupació (DESOC).\nUn cop s’acabin els treballs s’haurà transformat un edifici que havia quedat obsolet i que patia aluminosi, cosa que provocava greus problemes estructurals i un perill evident que va obligar a evaqüar-lo. A banda d’assegurar la solidesa de l’immoble, es farà una distribució completament nova i adient als nous usos que tindrà l’immoble, que es dedicarà a les entitats cíviques del municipi i als serveis socials.\nA més, l’edifici s’adaptarà a la legislació vigent quant a l’accessibilitat -s’hi instal·larà un ascensor-, l’aïllament tèrmic i la integració de plaques solars per a aigua calenta sanitària, entre altres qüestions. Les obres finalitzaran al desembre d’aquest any.\nPublicat per Bloc d'en Jaume Oliveras Malla a 8:05\nUN ALTRE "MARRÓN" HERETAT QUE S'HA DESENCALLAT!\nEl Ple aprova el conveni del nou polígon de Can Valls\nEs redueix l’impacte ambiental i paisatgístic i es prioritzaran les empreses de noves tecnologies\nEl passat dijous dia 30 d’abril, l’Ajuntament de Palau-solità i Plegamans va aprovar el contingut del nou conveni urbanístic signat amb la societat mercantil Solvia Development. Amb aquesta acció l’equip de govern incorpora notables millores en el conveni que s’havia signat el 2003, segons el projecte que havia engegat l’anterior govern amb l’objectiu de transformar el sector de Can Valls, un paratge rústic i agrícola, en un nou polígon industrial i de serveis.\nAmb el conveni aprovat al ple d’abril “s’ha reduït l’impacte ambiental i paisatgístic d’aquest nou polígon industrial i comercial”, tal i com ho explica el regidor d’Urbanisme, Josep M. Serraviñals. En la seva exposició, el regidor va destacar els esforços que s’han fet per introduir modificacions en el conveni. El text recull canvis com una nova ordenació dels accessos, amb unes entrades i sortides del polígon més segures per a qualsevol tipus de vehicle, la ubicació d’una parada d’autobús ben situada, la continuïtat entre els espais verds, ja siguin públics o privats, o la integració de les naus en el paisatge. A més, el conveni estableix que l’empresa encarregada de gestionar el polígon aportarà a les arques municipals 800.000 euros que es destinaran a la construcció de la nova piscina municipal\n“El nostre objectiu és reduir al màxim els efectes negatius que té construir un polígon industrial en un espai com el de Can Valls; prioritzarem que s’hi estableixin empreses de noves tecnologies per tal de tenir una indústria neta i amb un alt valor afegit, que creï nous llocs de treball, i possibilitarem que s’hi instal·lin naus comercials i dedicades a l’oci”, detallava el regidor Serraviñals. El sector de Can Valls compta amb una superfície de més de 37.000m², dels quals 19.000m² hauran de ser destinats a zona verda.\nEl conveni urbanístic de Can Valls va ser aprovat al Ple de l’Ajuntament del mes d’abril amb els vots a favor de CiU, ERC, PP i PSC i amb l’abstenció d’ICV- EUiA.\nPublicat per Bloc d'en Jaume Oliveras Malla a 9:23\nAIXÒ S'HA DE CONVERTIR EN LA SEGONA FESTA MAJOR, D...\nPELS QUI ES FÈIEN IL·LUSIONS PENSANT EN UN POSSIBL...\nTAMBÉ TREBALLEM I MOLT, EN FAVOR DE LES PERSONES A...\nLA NOSTRA POLICIA: LA MÉS EXEMPLAR DE CATALUNYA EN...\nI ÉS ARA AMB LA CRISI QUAN EXECUTEM ELS PROJECTES ...


El Mini A Masculí venç amb rècord de puntuació | FC Martinenc\nInici » Bàsquet » Bàsquet Formatiu » El Mini A Masculí venç amb rècord de puntuació\nContundent victòria del Mini A Masculí en la seva visita a la pista del Sant Jordi de Rubí. Els del Guinardó van fer un partit molt complert tant en atac com en defensa i van culminar dues setmanes de treball amb un gran triomf que els permet mantenir-se en la zona alta de la classificació.\nSense l’excusa d’haver de matinar, el Martinenc va sortir a per totes des del salt inicial intentant imposar el seu ritme des de l’inici. I així, després dels dos primers períodes en què els vermells van començar a agafar la iniciativa en el marcador, van donar un fort cop sobre la taula obrint una escletxa que ja seria insalvable per al conjunt rubinenc (15-32).\nAixí, amb la confiança que dona anar per davant en el marcador i tenir el matx força ben encarrilat, els visitant van gaudir dels seus millors minuts de bàsquet amb la participació de tots els jugadors de la plantilla. L’equip va aconseguir moure la pilota amb velocitat i gràcies a un gran encert en el tir van assolir un rècord d’anotació de la temporada. Ni el Martinenc ni cap equip del grup havien arribat als 83 punts aquesta temporada, unes xifres que demostren el gran nivell d’encert i de concentració del conjunt del Guinardó en aquest darrer partit.


El comú anuncia que amb el desconfinament generalitzat s'abaixarà la barrera del Prat Gran i les zones blaves tornaran a estar en actiu\nL'aparcament del Prat Gran de Sant Julià de Lòria.\nAmb el desconfinament generalitzat a partir de l'1 de juny anunciat ahir pel cap de Govern, Xavier Espot, el comú de Sant Julià de Lòria ha informat que els aparcaments de la parròquia tornaran a ser de pagament des del dilluns, després de dos mesos en què ha estat gratuït. L'aparcament del Prat Gran tornarà abaixarà les seves barreres, mentre que el del Prat Nou, que durant aquest darrer mes ha acollit els Stop Labs i els tests d'anticossos dels residents de Sant Julià, tornarà a estar operatiu. Per altra banda, les diferents zones blaves es tornaran a controlar, per la qual cosa serà novament necessari posar el tiquet per aparcar-hi.\nEl retorn a la normalitat als aparcaments de Sant Julià arribaran gairebé un mes després que el comú d'Andorra la Vella tornés a cobrar els aparcaments, i dues setmanes després que el d'Escaldes-Engordany fes el mateix.


La Moncloa accepta un 'coordinador' a la taula de diàleg sobre Catalunya\nActualitzada 05/02/2019 a les 17:47\nCalvo rebutja que faci falta un "mediador"\n© La vicepresidenta del Govern, Carmen Calvo.\nLa vicepresidenta del Govern, Carmen Calvo, ha assegurat aquest dimarts que "no fan falta mediadors" ni per al Govern espanyol ni per al PSOE per dialogar amb els altres partits sobre Catalunya, però ha puntualitzat que sí que pot fer falta una persona que pugui "coordinar" a les forces polítiques implicades.\nEn declaracions al passadís del Senat, Calvo s’ha referit en aquests termes a la possibilitat de crear una taula de partits estatal com a espai de diàleg per abordar la crisi territorial de Catalunya. "No fan falta mediadors per ser dins de la llei, practicant constantment el diàleg en democràcia, que és gairebé una manera d’estar i de fer política obligatòria per a tothom", ha recalcat.\nCalvo ha dit que "no en queda cap altra que treballar en la bilateral" entre el Govern estatal i el de Catalunya, en tant que els partits polítics han d’estar disposats a "trobar una sortida" a la crisi amb Catalunya. "Tant de bo tots els partits estiguessin disposats a dialogar dins de la llei per resoldre una situació tan complicada com la de Catalunya", ha apuntat també la vicepresidenta.\nI quant a la figura que pugui ajudar la taula estatal de partits, ha assenyalat que podria ser "algú que pugui prendre nota, que ens pugui coordinar,", i algú "que entengui bé de tot el que estem parlant".\nEs tracta, ha explicat, de "resoldre una crisi territorial important", de la "unitat de l’Estat" i de l’ordre constitucional, procurant "donar sortida" a una crisi que ha anat evolucionant amb els Governs del PP cap a un suport independentista més gran.


Una Festa Major de les Corts 2017 plena d'activitats! | Les Corts\nUna Festa Major de les Corts 2017 plena d'activitats!\ndijous, setembre 21, 2017 - 08:41\nDel 29 de setembre al 8 d’octubre els carrers de les Corts es vesteixen de festa amb tota mena d’actes per a tots els gustos i tots els públics. Consulteu el programa per conèixer els canvis!\nDel 29 de setembre al 8 d’octubre els carrers de les Corts es vesteixen de festa amb tota mena d’actes per a tots els gustos i tots els públics. Una nova edició de la nostra Festa Major que vol continuar sent inclusiva i cívica. I per això un grapat de gent ha estat treballant dur per oferir-vos un seguit d’activitats que no us podeu perdre.\n10 dies de festa, 271 activitats i 6 activitats paral·leles, com exposicions, concursos, fires, etc. farceixen el programa de la festa major d’enguany.\nLa festa ha estat organitzada per onze entitats del districte (9 sota el paraigües de la Federació d’Associacions i Comissions de festes de les Corts) i 46 entitats més que també hi participen, juntament amb els diferents equipaments culturals i esportius de les Corts. Música, actes tradicionals, espectacles, balls, concursos, jocs, esport, cultura, etc. faran que els carrers s’omplin amb motiu de la Festa Major.\nEs compta amb el patrocini de El Corte Inglés, Pedralbes Centre, l’Illa Diagonal i el RAAC.\nPodeu accedir al programa complet a l’enllaç adjunt, també podeu consultar els canvis de darrera hora en la programació de les festes i el programa accessible per a persones amb discapacitat visual.\nFESTA MAJOR DE LES CORTS 2017\nAquest any, i com a novetat, els Diables de les Corts i el centre de creació de dansa i arts escèniques, La Caldera de les Corts, proposen una nova forma de començar la Festa Major el divendres 29 al vespre amb el Toc d’Inici. L’acte, unirà el foc dels diables, la projecció d’un mapping sobre la façana de la seu del Districte, llum i dansa en un espectacle innovador que permetrà celebrar l’inici de les nostres festes d’aquest any 2017 de manera ben diferent i festiva.\nEl pregó de la Festa Major tindrà lloc el dissabte 30 de setembre a les 12 h a la pl. Comas, a càrrec de l’Anna Mujal-Colilles, proposada per diferents comissions de festes de les Corts. Aquesta dona, enginyera, científica, jove, mare, vinculada amb el món universitari, feminista, activista en associacions i veïna de les Corts, representa un punt de connexió entre diferents àmbits que componen el districte.\nUn any més, el Circorts torna a la Festa Major\nDivendres 29 de setembre comença el festival de circ Circorts. En aquesta 18a edició, es tanca un projecte iniciat fa cinc anys amb la intenció de dotar d’un nou relat el festival, sota la consigna “Al Circorts tot i cap”. Amb la voluntat de generar un espai de trobada pel barri, s’ha concentrat tota la programació en tres dies el primer cap de setmana de Festa Major i en un sol espai sense cotxes, al carrer Benavent amb la pl. Ceràmiques Vicens. Compta amb una programació eclèctica que va des del circ tradicional al més experimental, des dels artistes consagrats als novells, hem intentat apropar l’art del circ a totes les edats i sensibilitats.\nPer segon any consecutiu, la Festa Major de les Corts incorpora el Festival d’animació Oriol Canals, organitzat per la Federació d’Entitats i Comissions de Festa Major de les Corts.\nD’aquesta manera es vol retre homenatge al cortsenc Oriol Canals que va morir en un accident el 2014. L’Oriol, músic i animador cultural, va participar activament de la vida cultural i associativa del barri.\nConsulteu els canvis d’última hora en el festival al final d’aquesta notícia.\nTradicionalment el programa inclou activitats inclusives per afavorir la participació de persones amb mobilitat reduïda i amb diversitat funcional.\nCom l’any passat: el programa imprès de la festa està adaptat a les persones amb discapacitat visual. Les cobertes del programa porten un codi invisible que, mitjançant una aplicació mòbil gratuïta, enllaça a unes locucions que llegeixen la informació. Podeu accedir a aquest codi a la imatge “Portada del Programa amb locució” que acompanya la notícia.\nTant sols hem de deixar que, en condicions de llum adequades i la pantalla SCAN oberta, el dispositiu mòbil enfoqui qualsevol racó de l’exterior de les tapes. Una vibració ens indicarà que ja estem a la Landing Page de les locucions i podem començar a navegar pels botons de l’índex.\nA qualsevol persona que tingui descarregada l’App WHERIS LINKS des de Google Play o App Store només li cal obrir-la i, amb una sola mà, encarar el mòbil a l’imprès.\nUn cop s’ha accedit a la Landing Page, tota la informació queda guardada a l’historial a l’apartat ACTIVITY de manera que, tenint cobertura o sota wi-fi, s’hi pot accedir en qualsevol lloc i moment, sense ocupar espai de memòria del nostre mòbil ja que les dades estan a Internet.\nNOTA : Els 8-10 cm. de distancia son equivalents a 4 dits junts d’una mà adulta.\nUna festa lliure d’agressions sexistes\nLes Corts s’afegeix a la campanya municipal contra la violència masclista durant la festa amb cartells col·locats al voltant dels espais de festa i amb altres productes divulgatius. Amb aquesta campanya es vol combatre l’assetjament físic o verbal que de vegades te lloc durant les activitats festives, especialment a la nit. A més el Districte dóna suport al protocol contra les agressions sexistes redactat per Les Cortsenques dissidents.\nVariacions del programa de Festa Major\nUs informem sobre els canvis de darrera hora en la programació de les festes:\n– La diada castellera prevista pel matí de festa major de les Corts a les 12.30 h. La decisió ve donada perquè finalment ha estat impossible trobar altres colles per participar-hi en aquesta data, no inclosa en el calendari de les colles castelleres de Catalunya. La resta d’activitats del matí, com la plantada de gegants, el seguici o el pregó es mantenen en els horaris previstos.\n– Totes les activitats de la Festa Major de l’1 d’octubre han estat suspeses.\n– La Gran caminada per les Corts, que havia de sortir de la plaça Comas a les 11.30 h se suspèn.\n– L’acte unitari de la Guerra de Confeti es realitzarà el diumenge 8 d’octubre a les 16h a la placeta del carrer Cardenal Reig, amb les actuacions del Marc Dantuvi i Noè Rivas.\nTambé assistirà la ONG Solidarios Sin Fronteras que dur a terme diferents projectes d’ajuda a la població del Iemen, víctimes d’un conflicte bèl·lic. Es pot adquirir el mocador solidari de Festa Major a les comissions de festes i col·laborar amb aquesta ONG. La Guerra de Confeti i el Concurs de recollida tancarà el 2n Festival d’Animació Oriol Canals.\n– Se suspèn la funció de l’obra de teatre “A l’est de l’ambaixada” del diumenge 8 d’octubre, a les 18.30 h, al Casal l’Espiga de les Corts.\n– L’activitat de senyalització del perímetre de l’antiga Presó de Dones de les Corts del dijous 5 s’ajorna al diumenge 8 a les 10.30 h.\nPrograma amb locució per a persones amb discapacitat visual\nPrograma de la Festa Major de les Corts\nCanvis en la programació de la Festa Major de les Corts 2017\nBases del Concurs d'Escacs\nII Festival Oriol Canals d'animació


L'IPC entra en negatiu per primera vegada des de 2009\nUna disminució del 0,1% respecte a l'any passat. Est és l'estat actual de l'Índex de Preus de Consum (IPC), que encara que va augmentar en un 04,% respecte al mes passat, ha registrat ja una lleugera disminució en comparació a octubre de 2012. Així, els preus dels aliments i begudes no alcohòliques han disminuït, segons ha avançat l'Institut Nacional d'Estadística (INE) aquest dimecres.\nAquesta reducció de l'IPC és la primera que es registra des d'octubre de 2009, any en què la taxa d'inflació interanual estava en el -07%. A més, est és el quart mes consecutiu de caiguda d'aquest indicador interanual.\nA pesar que aquest resultat indica una possible deflació de l'economia, perquè així sigui, segons els experts, és necessari que la caiguda generalitzada de preus se de durant un llarg període de temps.


de casa al club: el crim i càstig de miquel cabal\nel crim i càstig de miquel cabal\nEl ‘Crim i càstig’ de Miquel Cabal\nDiu Raül Garrigasait, president de La Casa dels Clàssics, que vivim “una edat d’or de les traduccions”. “Durant l’última dècada, la tasca del traductor s’ha revalorat. La seva feina s’ha fet més visible”. S’ha donat “més veu” als traductors, que són també analistes de l’obra treballada. Evidentment, l’editorial reforça aquest escenari aurífic. Ho fa, per exemple, a través de la col·lecció Bernat Metge Universal, estrenada fa un parell d’anys amb una nova traducció de la Ilíada. Els responsables de la col·lecció, que acull clàssics de “qualsevol època”, seleccionen traductors amb un estil definit —un estil d’autor— i els ofereixen un espai on poder explicar les solucions proposades. Aquest espai —un epíleg— acaba convertint-se en un valuós estudi sociolingüístic.\nDe moment, la Bernat Metge Universal reuneix tres títols. La col·lecció es va inaugurar amb la Ilíada, una “declaració de principis” traduïda per Pau Sabaté; va continuar amb la novel·la fundacional de la literatura anglesa moderna (Robinson Crusoe, de Defoe, amb versió d’Esther Tallada) i ara, aquest mes de març, ens arriba una nova traducció de Crim i càstig. L’obra de Fiódor Dostoievski, “novel·la emblemàtica del segle XIX”, segons Garrigasait, ha estat treballada per Miquel Cabal, doctor en Lingüística i traductor del rus, és clar (Dovlàtov, Turguénev, Aleksiévitx…).\nLa traducció de Cabal ens arriba gairebé cent anys després de la d’Andreu Nin, que fou l’autor de la primera versió catalana de la novel·la, apareguda el 1929. Garrigasait diu que la publicació d’una nova traducció de Crim i càstig obre un debat sobre “la nostra pròpia tradició lingüística”. La pregunta és clara: calia una nova traducció de la novel·la? El consens afirmatiu sembla que és prou sòlid. Francesc Serés, autor de la presentació de l’obra —La Casa dels Clàssics vol que cada traducció de la col·lecció s’editi acompanyada d’un comentari contemporani; la mirada de Defoe la donava Albert Sánchez Piñol, la de la Ilíada la signava Enric Casasses—, sosté que “els conflictes de Dostoievski són encara els nostres conflictes”. “La necessitem, la necessitem nosaltres i la necessita també aquest plural comú que som nosaltres i la nostra cultura. Hem de poder llegir qui eren, què feien, què esperaven i què sentien aquells altres que vivien al Sant Petersburg de fa cent cinquanta anys. Són els nostres avantpassats contemporanis, els nostres avantpassats polítics, socials i culturals”, escriu l’autor de La casa de foc.\nEn aquest sentit, Garrigasait diu que els clàssics són “obres intempestives”. “No deixen mai de ser vigents. Ens parlen d’una altra època, però són desconcertants, ens deixen estupefactes. Aquesta és la força dels clàssics, sobretot en aquest temps d’ara, on la tendència és relativitzar-ho tot, on tenim tirada pels eslògans fàcils. Dostoievski és tot el contrari. Hi ha pocs novel·listes que es prenguin els dilemes morals d’una manera tan seriosa”. L’autor de Les nits blanques entoma temes com el mal, la innocència, la fe o la condiciona humana “de la manera més radicalment seriosa que ens puguem imaginar”.\nRaskólnikov, el jove estudiant protagonista, “embriagat de teories, amb un gran anhel de grandesa”, comet un acte atroç —el crim titular— i obre una gran arca de dilemes. Dilemes que condueixen a una dialèctica essencial entre “entre l’ètica cristiana i l’ètica utilitarista”. Qualsevol persona mereix tot el respecte? Hem de treballar pel bé major si això implica trepitjar algunes persones, sotmetre-les? És possible travessar el mal? La bondat es pot trobar en les persones menyspreades? D’això parla Crim i càstig, on Dostoievski procura donar resposta al dilema central, una “brasa roent”, el motor de “cremor” de la novel·la. “Dostoievski no dispersa ironies. No fa brometes sobre qüestions fonamentals. La seriositat del tractament no té parió en la història de la literatura”, apunta Garrigasait. Aquesta “naturalesa dialèctica” de l’obra, “marca de la casa”, es desplega i planteja a través de les diferents veus de la trama, veus que l’autor marca amb força.\nPel que fa a la qüestió purament lingüística, la traducció de Crim i càstig és pertinent pel simple de fet de tenir-ne únicament una i notablement reculada. “Ha passat molt de temps i aquest ja és un motiu suficient”, apunta Cabal, que també troba raons en la “vanitat editora”. “En volem tenir una de nostra, la qual cosa és legítima”. Tenir, doncs, una traducció pròpia —actual— és un dels mòbils del projecte. Cabal explica que alguna vegada ha parlat amb Joan Sellent sobre la pertinència d’oferir una nova traducció d’una obra clàssica, generalment ben traduïda (seria el cas de Nin). “Ell em va donar la seva raó: ‘L’has de fer i serà la teva, serà irrebatible’”. Aquest “punt egocèntric” i la conjuntura concreta en què es va traduir l’obra (el confinament més estricte) acompanyen la feina de Cabal amb Crim i càstig.\nCabal creu la traducció d’una obra clàssica passa per “renovar” un text que “potser, avui, costa llegir” —la feina de Nin—, però en cap cas ha de tractar-se de renovar l’original: “La versió de l’autor sempre hi és”. Admet, però, que la versió traduïda conté “tries personals” i això pot afectar el sentit de la lectura. La lectura de l’original sempre serà la més completa, la més perfecta. La traducció és “una versió mediatitzada”. Sobre la comparació entre la seva feina i la de Nin, Cabal diu: “S’assemblen com un ou a una castanya”.\nCabal també detecta aquest “bon moment” per a la traducció: “Es dona una conjuntura cultural on els traductors hem arribat a un punt de reconeixement. La nostra feina no és simplement traduir matemàticament; les traduccions contenen reflexions, transcendeixen la tria lingüística; contribuïm a un estudi sociolingüístic. És una altra manera de traduir”. Cabal diu que, per exemple, consulta sovint el ‘diccionari Coromines’. “Cada solució és meditada, escollida segons uns criteris. L’hem de poder defensar. Abans, les tries eren més lliures; estaven fetes, sobretot, des del punt de vista artístic. Ara es busquen més fonaments; és la característica del nostre moment”. Segons Garrigasait, el reconeixement als traductors ha contribuït a “l’amor propi”, que “ha augmentat”. “Treballen amb una altra consciència”.\nUna de les principals característiques de Crim i càstig, diu el traductor, és “la diversitat de registres”. La novel·la avança a través de diverses veus. Veus que ens passegen pels diferents estaments socials de la Rússia del segle XIX. Els personatges expressen distintes maneres de parlar; des d’usos col·loquials a germanismes. Evidentment, Dostoievski també lliga els registres a les manifestacions ideològiques. “La novel·la conté diverses capes teòriques. La capa ideològica s’ajusta a la capa polifònica”. És un autor que aborda sistemàticament la problemàtica social del seu moment i la polifonia és la tècnica que escull per fer-ho.\nLes formes peculiars de parla delaten els personatges; els vulgarismes o l’accent estranger. Uns manobres, per exemple, parlen amb l’accent del poble on Dostoievski va passar la infantesa. La minyona s’expressa en una llengua molt vulgar. Com es trasllada tota aquesta amalgama de registres? Com s’ho fan els traductors per representar tot allò que no s’escriu, tot el que és purament oral? “En aquest sentit, la llengua catalana no té un referent”, assenyala Cabal, “la nostra llengua no té les facilitats de l’anglès, que permet escriure gonna; al català li manquen marques de col·loquialitat; no és evident la forma en què volem retratar la parla oral. Hauríem de poder arribar a una solució que ens ajudés a tots. Tenim aquesta necessitat, la de trobar una entesa”. Un llavors col·loquial pot adoptar diverses formes, la qual cosa implica una certa confusió.\nPel que fa a l’estil i la llengua de Dostoievski, Cabal diu que el rus era un “escriptor molt poc disciplinat, anàrquic; escrivia com li donava la gana”. Les traduccions més antigues, però, no han transmès això. “Han planxat molt l’estil, l’han unificat. Tot el que Dostoievski escrivia deliberadament malament no consta en aquests traspassos més antics”. Cabal explica que l’escriptor transgredia l’ús de les cometes, la cursiva o la puntuació: “Col·locava algunes comes allà on no havien d’anar”. Aquesta transgressió de la norma, Cabal la respecta “puntualment”. Les comes, per exemple, les adapta a la norma catalana correcta. “No les mantinc perquè el lector d’ara carrega una tradició que té molt més pes. El lector que va llegir Nin no tenia el codi gràfic tan integrat. Nosaltres hem llegit molt més. Respectar la puntuació de l’original podia ser massa salvatge”.\nDostoievski també utilitzava un cos folgat de burocratismes o dialectalismes. Marcava la llengua en funció del posicionament social del personatge i ja hem dit que les veus que oferia eren moltes i diverses. “Dostoievski necessitava trencar el discurs i el lector pot ensopegar, llegeix amb una certa dificultat”. Nin, diu el traductor, no va arriscar-se a l’hora de traspassar les parts més col·loquials: “No acaba de ser agosarat. El seu text està bastant literaturitzat. Els canvis de registres no es noten tant. Sagarra, de fet, li va criticar aquest aspecte. Potser ho podem atribuir als set anys que portava vivint a Moscou quan va publicar la traducció; com deia, però, no va acabar de fer el pas”.\nCrim i càstig, per cert, és la novel·la més llegida a les presons russes. L’oferta carcerària és escassíssima i els presos senten una certa identificació amb la història de Raskólnikov. Rússia és un país “literaturocèntric” i els clàssics venerats entren còmodament a les cel·les.\nEtiquetes: crim i càstig, F'odor M. Dostojevskij, miquel cabal, traduccions, traductors\nmatilde urbach 18/12/21 8:43\nA tall d'exemple, pel que fa a la diversitat de registres i la caracterització de personatges i tot això, vet aquí com s'explica la Laviza Ivànova, mestressa d'un local d'oci nocturn, per dir-ho fi, d'origen alemany:\nA la casa no hi fa hafer ni el zoroll ni la baralla, Herr Capità -va engegar de cop i volta una xerrameca que semblava que li sortía a raig, amb un fort accent alemany, però amb un rus ben viu-, i cap escandal. Aquest ha aguibat bogatxo i jo l'hi explica tot i tot, Herr Capità, i jo no és culpaple...Tinc negoci guespectable, Herr Capità, i tracte també guespectaple, Herr Capità, i jo no fol, no fol zempre mai un escandal. I aquest fingut ja ben trompa i després ha ordenat tres ampollen més, i després ha aixecat l'un peu i ha jugat el piano amb l'un peu, i això és molt malament en negoci guespectaple....\nmatilde urbach 18/12/21 8:45\nMaria M 20/12/21 16:29\nEncara no hi he arribat ��\nmatilde urbach 20/12/21 16:38\nJo vaig cap a les 300 pàgines! Gas a l'eina. Quina calor que fa a St. Petersburg...i aquí un fred que ho arronsa tot! Paradoxes de la vida.


SmartTV 42″ LG 42LA620S 3D | Cataleg Web VilaDrive\nHome › SmartTV › -- ( + 40") › SmartTV 42″ LG 42LA620S 3D\nSmartTV 42″ LG 42LA620S 3D\nGaudiràs del 3D a casa sense parpellejos, sense marejos, amb la imatge més brillant. Són les mateixes ulleres que uses al cinema: lleugeres, assequibles i sense bateries. També hi ha amb clip per a les persones amb ulleres. Veuràs els teus continguts 3D des de qualsevol part com si estiguessis davant del televisor.\nJugar amb els teus amics a dos jugadors cobrarà un altre sentit, ja no hauràs de partir la pantalla amb la funció Dual Play. Posa’t les teves ulleres Cinema 3D i ho veuràs a pantalla completa. Les ulleres transmeten dues imatges 2D separades, cada jugador veurà les seves accions, és tan senzill com a divertit.\nConverteix qualsevol contingut 2D en 3D, podràs controlar la profunditat i la suavitat de la imatge per tenir la conversió perfecta i més avançada. Et semblarà increïble com canvien les pel·lícules, els esports i els videojocs. Ara tot serà 3D.\nCom la seva imatge incomparable, la seva potència de so, el seu disseny innovador, la seva tecnologia d’última generació, o la seva facilitat d’ús gràcies al nou comandament Magic Control (opcional). Coneix-les i convenç-te que LG Smart TV 4.0 és la millor opció d’entreteniment a casa.\nGaudiràs d’una qualitat d’imatge superior gràcies a la tecnologia LED i amb capacitat per Full HD. Tindràs les imatges més brillants, definides, clares i suaus que has vist mai gràcies a la tecnologia LED. I podràs gaudir dels teus continguts favorits amb la màxima resolució.\nGaudiràs d’una qualitat visual superior a l’ofertada per altres tecnologies d’imatge, amb molt més lluentor i contrast perquè no et perdis ni el més mínim detall del que estiguis veient. Els colors són tan semblats a la vida real que et donarà la sensació de que estàs vivint la pel·lícula o el programa en primera persona en disposar de més regularitat i menys canvis en la temperatura del color. El secret és la nostra tecnologia Super IPS amb 100% de píxels actius, feta servir a nivell professional en retoc fotogràfic.\nOblida’t del teu ordinador, amb el teu Smart TV podràs navegar per Internet quan vulguis. Només hauràs de buscar en el menú de la pantalla d’inici el navegador universal per començar a buscar per la xarxa, per bases de dades de videos sota demanda i per Youtube. És compatible amb Flash11.\nGrandària de pantalla (cm): 106.7\nGrandària de pantalla (polzades): 42″\nImatge en 3D: Si (4 ulleres incloses)\nSmartTV: Si (versió 4.0)\nSkype: Si (opcional, amb cámara VC400)\nFreqüència Imatge (Hz): 200\nAmplada sense Suport: 96.4 cm\nAmplada amb Suport: 96.4 cm\nAltura sense Suport: 56.2 cm\nAltura amb Suport: 63.1 cm\nProfunditat sense Suport: 7.8 cm\nProfunditat amb Suport: 29.4 cm\nPes sense Suport: 10 Kg\nPes amb Suport: 11.8 Kg\nDisc Dur 2,5″ SATA 1000Gb70€